**Generalforsamling 2024**

**Bolderslev Lokalråd**

Lørdag d. 3. februar 2024 kl. 9.30

Bolderslev Fritidscenter

*Fremmødte: 70 voksne og 15 børn*

 Formanden, Henning Frisk, bød velkommen

1. **Valg af dirigent**

Valgt blev Hans Petersen, som konstaterede at generalforsamlingen var lovligt indvarslet, og dermed beslutningsdygtig.

1. **Valg af 2 stemmetællere og referent.**

Som stemmetællere blev Paul A. Jensen og Kurt Kjær valgt.
Som referent blev Mette Skøtt valgt.

1. **Bestyrelsens beretning**

Formanden orienterede om lokalrådets arbejde i det forløbne år, og præciserede bl.a.:

* 10 bestyrelsesmøder i Bolderslev Lokalråd.
* Deltagelse i Landsbyråd
* Deltagelse i Foreningsmøder
* Deltagelse i Styregrupper & projekter
* Dialog med forvaltning og politikere
* Normeringsfest
* Hjerteløber
* Østergade 3
* Fjernvarme
* Afslutning af Områdefornyelse
* Dagligvarebutik
* Grønpulje og Solceller
* Befolkningsudvikling, Børnetal og Elevtal
	+ Vi vil gerne have flere børnefamilier til byen
* Byskilte og flagstænger
* Borgerevents
	+ Generalforsamling i lokalråd
	+ Dagligvarebutik
	+ Fjernvarme
	+ Normeringsfest
	+ Julehygge

Beretningen blev godkendt

**2024 fokus**

* Dagligvarebutik
* Fjernvarme
* Nyt til områdefornyelse
* …og meget mere…

**Husk**

* Rendag 14. april
* BoldRock 25. maj
* Markedsfest 27 – 30. juni
* Julehygge 8. december

Henning meddelte at han stopper som formand i lokalrådet, men bliver som medlem.

Spørgsmål fra forsamlingen:

Spørgsmål:Om der er statistikker over hvilke folk som er tilflytter til vores distrikt?

Svar: Dette har vi desværre ingen kendskab til, men vi vil gerne spørge
kommunen om det.

Spørgsmål: Skal Gåskær og Todsbøl selv danne et lokalråd mht. solceller osv.?

Svar: Henning svarer af Bolderslev lokalråd bakker op om dem også.

Spørgsmål: Behøver vi virkelig alle de solceller i vores skønne natur?

Svar: Henning svarer at vi kigger ind i alle de nye projekter sammen med de borger som er berørt.

1. **Forelæggelse af revideret regnskab 2023 til godkendelse samt fremlæggelse af budget 2024**

Anja fremlagde revideret regnskab for 2023 samt budget for 2024, som var til debat og derefter til godkendelse.

Der var ingen bemærkninger til regnskabet, og blev således godkendt af generalforsamlingen.

Vi opfordrer til flere Passiv medlemskab.

1. **Behandling af indkomne forslag.**

Der var ingen forslag.

1. **Valg af medlemmer og suppleanter til bestyrelsen.**

På valg til bestyrelsen er følgende:

* Henning Frisk (Modtager genvalg)
* Hans Peter Jensen (Modtager genvalg)
* Paul Hansen (Modtager genvalg)

På valg som suppleanter er følgende

* Tina Asmussen (Modtager genvalg)
* NN (åben)

**Valgt til bestyrelsen blev**:

Henning Frisk, Hans Peter Jensen og Paul Hansen

**Valgt som suppleanter blev**:

Tina Lund Asmussen

Paul A. Jensen

1. **Valg af 2 revisorer.**

På valg er følgende

* Otto Jørgensen
* Hans Petersen

Begge blev genvalgt

1. **Eventuelt**

Intet fra deltagerne

Borgmesteren tog ordet. Han hyldede Henning for sit store arbejde og samarbejde som formand. Han talte kort om grøn energi, solceller og tilflytter.

Vores indlægsholder var Karsten Riis Lange, som bor i Bolderslev og er medlem i Bolderslev Lokalråd. Han fortalte om sin 31-årig liv i hjemmeværnet.

Han har både taget imod de kongelige og stået for store arrangementer for hjemmeværnet, hvor de var samlet fra hele landet.

Han fortalte om fordele, kammerater og venskaber.

Han har også været udsendt i 3 måneder til Kosovo. Her fortalte han om hvilke opgaver de havde og hvilken oplevelse det var.

Efter indlægget fik vi besøg af politikere og forvaltningsansatte fra Aabenraa Kommune. Bla. Borgmester Jan Riber Jakobsen og Udvalgsformand Dorte Soll.

De havde den glædelig meddelelse at Bolderslev var blevet kåret som årets landsby i Aabenraa Kommune.